CELEX: 32017D1020
Language: hu
Date: 2017-06-08 00:00:00
Title: A Tanács (EU) 2017/1020 végrehajtási határozata (2017. június 8.) a gépjármű-nyilvántartási adatokra vonatkozó, Horvátországgal való automatizált adatcsere megindításáról

17.6.2017   
            
            
               HU
            
            
               Az Európai Unió Hivatalos Lapja
            
            
               L 155/21
            
         A TANÁCS (EU) 2017/1020 VÉGREHAJTÁSI HATÁROZATA
   (2017. június 8.)
   a gépjármű-nyilvántartási adatokra vonatkozó, Horvátországgal való automatizált adatcsere megindításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 33. cikkére,
   tekintettel az Európai Parlament véleményére (2),
   mivel:
   
               (1)
            
            
               A 2008/615/IB határozat 25. cikkének (2) bekezdése szerint az említett határozat alapján nem kerülhet sor személyes adatok átadására mindaddig, amíg az említett határozat 6. fejezetében foglalt általános adatvédelmi rendelkezéseket végre nem hajtották az adatátadásban érintett tagállamok területeinek nemzeti jogában.
            
         
               (2)
            
            
               A 2008/616/IB tanácsi határozat (3) 20. cikke úgy rendelkezik, hogy a 2008/615/IB határozat 2. fejezete szerinti automatizált adatcserére vonatkozó, az (1) preambulumbekezdésben említett feltétel teljesülésének ellenőrzését egy kérdőíven, értékelő látogatáson és kísérleti adatcserén alapuló értékelő jelentés alapján kell elvégezni.
            
         
               (3)
            
            
               A 2008/616/IB tanácsi határozat melléklete 4. fejezetének 1.1. pontja szerint az érintett tanácsi munkacsoport által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.
            
         
               (4)
            
            
               Horvátország kitöltötte az adatvédelemre vonatkozó kérdőívet és a gépjármű-nyilvántartási adatok cseréjére vonatkozó kérdőívet.
            
         
               (5)
            
            
               Horvátország sikeres kísérleti adatcserét hajtott végre Hollandiával.
            
         
               (6)
            
            
               Horvátországban értékelő látogatásra került sor, és erről a holland és román értékelő csoport értékelő jelentést készített, amelyet elküldött az érintett tanácsi munkacsoportnak.
            
         
               (7)
            
            
               A gépjármű-nyilvántartási adatok cseréjére vonatkozó kérdőív, értékelő látogatás és kísérleti adatcsere eredményeit összegző, átfogó értékelő jelentést benyújtották a Tanácsnak.
            
         
               (8)
            
            
               A Tanács – miután megállapította, hogy valamennyi tagállam, amelyre a 2008/615/IB határozat kötelező, egyetért – 2016. december 19-én megállapította, hogy Horvátország maradéktalanul végrehajtotta a 2008/615/IB határozat 6. fejezetében foglalt általános adatvédelmi rendelkezéseket.
            
         
               (9)
            
            
               Ennek megfelelően Horvátországnak jogosultnak kell lennie a gépjármű-nyilvántartási adatok automatizált keresése tekintetében a személyes adatoknak a 2008/615/IB határozat 12. cikke szerinti átvételére és átadására.
            
         
               (10)
            
            
               A C-14/15. és C-116/15. sz. egyesített ügyekben hozott, 2016. szeptember 22-i ítéletében (4) az Európai Unió Bírósága kimondta, hogy a 2008/615/IB határozat 25. cikkének (2) bekezdése jogellenesen írja elő követelményként, hogy az említett határozat végrehajtásához szükséges intézkedéseket egyhangúlag kell elfogadni.
            
         
               (11)
            
            
               Ugyanakkor a 2008/615/IB határozat 33. cikke végrehajtási hatásköröket ruház a Tanácsra az említett határozat végrehajtásához – különösen a személyes adatoknak az említett határozatban előírt átadása és átvétele tekintetében – szükséges intézkedések elfogadása céljából.
            
         
               (12)
            
            
               mivel az ilyen végrehajtási hatáskörök gyakorlásához szükséges feltételek teljesültek, és az erre vonatkozó eljárást is lefolytatták, a Tanácsnak végrehajtási határozatot kell elfogadnia a gépjármű-nyilvántartási adatokra vonatkozó, Horvátországgal való automatizált adatcsere megindításáról annak érdekében, hogy az említett tagállam személyes adatokat adhasson és vehessen át a 2008/615/IB határozat 12. cikke szerint.
            
         
               (13)
            
            
               Dániára nézve a 2008/615/IB határozat kötelező, ezért részt vesz ennek a 2008/615/IB határozatot végrehajtó határozatnak az elfogadásában és alkalmazásában.
            
         
               (14)
            
            
               Az Egyesült Királyságra és Írországra nézve a 2008/615/IB határozat kötelező, ezért részt vesznek ennek a 2008/615/IB határozatot végrehajtó határozatnak az elfogadásában és alkalmazásában,
            
         ELFOGADTA EZT A HATÁROZATOT:
   1. cikk
   A gépjármű-nyilvántartási adatok automatizált keresése tekintetében Horvátország 2017. június 18-tól jogosult a személyes adatoknak a 2008/615/IB határozat 12. cikke szerinti átvételére és átadására.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot a Szerződéseknek megfelelően kell alkalmazni.
   
      Kelt Luxembourgban, 2017. június 8-án.
      
         
            a Tanács részéről
         
         
            az elnök
         
         U. REINSALU
      
   
   
      (1)  HL L 210., 2008.8.6., 1. o.
   
   
      (2)  A 2017. február 13-i vélemény (a Hivatalos Lapban még nem tették közzé).
   
      (3)  A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).
   
      (4)  A Bíróság C-14/15 és C-116/15. sz. Parlament kontra Tanács egyesített ügyekben 2016. szeptember 22-én hozott ítélete, ECLI:EU:C:2016:715.